




ตามระเบียบกระทรวงมหาดไทย ว่าด้วยการจัดทำแผนพัฒนาของท้องถิ่น พ.ศ.  2548 แก้ไขเพิ่มเติมถึง ฉบับที่ 2 พ.ศ. 2559  กำหนดให้จัดทำแผนการดำเนินงานขององค์กรปกครองส่วนท้องถิ่น  ซึ่งเป็นแผนที่แสดงถึงรายละเอียดแผนงาน  โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น  ประกอบกับหนังสือกระทรวงมหาดไทย  ด่วนที่สุด ที่ มท 0810.3/ว 6247  ลงวันที่  3  พฤศจิกายน  2560  เรื่อง  แนวทางการดำเนินการแผนพัฒนาท้องถิ่นสี่ปี  (พ.ศ. 2561-2564) ขององค์กรปกครองส่วนท้องถิ่น  ได้แจ้งแนวทางการจัดทำแผนดำเนินงานสำหรับครุภัณฑ์ที่มิได้จัดทำเป็นโครงการเพื่อการพัฒนาท้องถิ่น  ให้จัดทำแผนดำเนินงานตามแบบที่กำหนด ให้แล้วเสร็จภายในสามสิบวันนับแต่วันได้รับแจ้งจาก   หนังสือนี้


ในการนี้  องค์การบริหารส่วนตำบลท่าดี  จึงได้จัดทำเอกสาร  “แผนการดำเนินงานประจำปี พ.ศ. 2561” แก้ไขฉบับที่ 1 ขึ้น  เพื่อแสดงถึงรายละเอียดแผนงาน / โครงการสำหรับครุภัณฑ์ที่มิได้จัดทำเป็นโครงการเพื่อการพัฒนาท้องถิ่น  โดยเป็นการกำหนดแนวทางในการดำเนินงานในปีงบประมาณ  2561 ให้มีความชัดเจนในการปฏิบัติมากยิ่งขึ้น  อีกทั้งยังเป็นเครื่องมือที่สำคัญในการบริหารงานของผู้บริหารและควบคุมการดำเนินงานให้เป็นไปอย่างเหมาะสม  มีประสิทธิภาพ  ตลอดจนง่ายและสะดวกต่อการติดตามประเมินผลเมื่อสิ้นปีงบประมาณ


องค์การบริหารส่วนตำบลท่าดี  หวังเป็นอย่างยิ่งว่าเอกสารฉบับนี้  จะเกิดประโยชน์ต่อองค์กรและหน่วยงานที่เกี่ยวข้องเพื่อกำหนดแนวทางการดำเนินงานให้เกิดประโยชน์สูงสุดต่อประชาชน ต่อไป





องค์การบริหารส่วนตำบลท่าดี
                                                                                             พฤศจิกายน  2560
